《悼孩子》
唐代·于鹄

年长始一男，心亦颇自娱。生来岁未周，奄然却归无。

裸送不以衣，瘗埋于中衢。乳母抱出门，所生亦随呼。

婴孩无哭仪，礼经不可逾。亲戚相问时，抑悲空叹吁。

襁褓在旧床，每见立踟蹰。静思益伤情，畏老为独夫。

作者简介：于鹄，大历、贞元间诗人也。隐居汉阳，尝为诸府从事。其诗语言朴实生动，清新可人；题材方面多描写隐逸生活，宣扬禅心道风的作品。代表作有《巴女谣》、《江南曲》、《题邻居》、《塞上曲》、《悼孩子》、《长安游》、《惜花 》、《南溪书斋》、《题美人》等，其中以《巴女谣》和《江南曲》两首诗流传最广。